armvectores/hy_wikipedia_2023 huggingface dataset:
Մլինի (գյուղ, Օվրուչի շրջան)

Անվան այլ կիրառումների համար տե՛ս՝ ՄլինիՄլինի (ուկրաիներեն՝ Млини), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Մլինի գյուղում բնակվում էր 53 մարդ։ Բնակավայրը զբաղեցնում է 1127 կմ² տարածք։ Բնակչության խտությունը կազմում էր 47,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալի Պոլոմ (գյուղ, Ունինսկի շրջան)

Մալի Պոլոմ (ռուս.՝ Малый Полом), գյուղ Ռուսաստանի Կիրովի մարզի Ունինսկի շրջանի կազմում։
Բնակչությունը վերջին գրանցված տվյալներով կազմում էր 297 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1003

1003 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1003 թվականն է, 
XI դարի 3-րդ տարին։


== Մահեր ==
Գուրգեն-Խաչիկ Արծրունի, Վասպուրականի հինգերորդ թագավոր
Գրիգոր Նարեկացի, հայ բանաստեղծ, փիլիսոփա (ծ. 951)։
Մարկինսկայա (Ցիմլյանսկի շրջան)

Մարկինսկայա (ռուս.՝ Маркинская), ստանիցա Ռուսաստանի Ռոստովի մարզի Ցիմլյանսկի շրջանում։ Մարկինսկի գյուղական համայնքի վարչական կենտրոնն է։


== Ծանոթագրություններ ==
(7288) 1991 FE1

(7288) 1991 FE1, աստերոիդ աստերոիդների հիմնական գոտում։ Հայտնաբերվել է 1991 թվականի մարտի 18-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,265694 ա. մ., առավելագույնը մոտենում է 1,9329 ա. մ. հեռավորության վրա և հեռանում 2,5985 ա. մ.։ Արեգակի շուրջ մեկ ամբողջական պտույտ է կատարում 1245,66 երկրային օրվա ընթացքում, իր ուղեծրով շարժվելով միջինում 0,289003 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7288) 1991 FE1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խվաշիթ

Խվաշիթ (վրաց.՝ ხვაშითი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 780 մետր բարձրության վրա։ Շրջկենտրոն Ճիաթուրայից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 36 մարդ։


== Ծանոթագրություններ ==
Էվջիլար

Էվջիլար (թուրքերեն՝ Evci), գյուղ Արևմտյան Հայաստանում, Սեբաստիայի վիլայեթի Սեբաստիայի գավառում, Արաքս գետի աջ ափին։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սուրբ Գրիգոր Լուսավորիչ եկեղեցի (Դսեղ)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի, Հայ Առաքելական եկեղեցի Լոռու մարզի Դսեղ գյուղում։ Ընդգրկված է Դսեղի պատմության և մշակույթի անշարժ հուշարձանների ցանկում։


== Պատմություն ==
Գտնվում է Դսեղ գյուղի կենտրոնում՝ միջնադարյան գերեզմանոցի տարածքում, Հովհաննես Թումանյանի տուն-թանգարանի հարևանությամբ։ Շրջապատված է քարե ցածր պարսպով։ Կառուցվել է 7-րդ դար։ Բազմաթիվ անգամներ վերակառուցվել է, և նախնական շինությունից գրեթե ոչինչ չի պահպանվել։ Ներկայիս կառույցը ուղղանկյուն դահլիճ է՝ արևելյան կողմում խորանով, որի ուղղանկյուն ծավալը դուրս է գալիս եկեղեցու արևելյան պատի սահմաններից։ Խորանի երկու կողմերում ավանդատներն են։ Հարավային ավանդատունը հետագայում՝ 10-րդ դար, Մամիկոնյան իշխանների միջոցով վերափոխվել է զանգակատան, որը կառուցվել է դեղնակարմրավուն ֆելզիտով։ Զանգակատան արևելյան ճակատին պահպանվել է Մամիկոնյան տոհմի զինանշանը՝ երկգլխանի արծիվ՝ ճանկերում գառ։ Հարավային պատին փորագրված է արևի ժամացույց։
Եկեղեցին վերակառուցման է ենթարկվել նաև 1900 թ., որի մասին հիշատակվում է գմբեթարդի ճակատային կամարի արձանագրության մեջ։ Ներկայիս տեսքը եկեղեցին ստացել է այդ վերակառուցումից հետո։
Եկեղեցու վերջին վերակառուցումը վերաբերում է 1969 թվականին։
Դսեղի Սուրբ Գրիգոր Լուսավորիչ եկեղեցին վաղ միջնադարյան այն ճարտարապետական հուշարձաններից է, որտեղ զուգադրվել են տարբեր դարաշրջանների վերակառուցումները։


== Պատկերասրահ ==

		
		
		
		
		
		


== Գրականություն ==
Շախկյան Գ., Լոռի. պատմության քարակերտ էջերը, Երևան, 1986։


== Ծանոթագրություններ ==
Ալտամիրայի պալատ (Էլչե)

Ալտամիրայի պալատ (իսպ.՝ Palacio de Altamira) կամ Ալկասար դե լա Սենորիա (իսպ.՝ Alcázar de la Señoría), պալատ է, որ գտնվում է Իսպանիայի Վալենսիայի տարածաշրջանի Ալիկանտե պրովինցիայի Էլչե քաղաքի կենտրոնական հատվածում՝ Վինալոպ գետի ափին։
1961 թվականի սեպտեմբերի 8-ի հրամանով Ալտամիրայի պալատն ընդգրկվել է Իսպանիայի մշակութային ժառանգությունների ցանկում՝ RI-51-0001292 գրանցման համարի ներքո։


== Պատմություն ==
Ալտամիրայի պալատը կամ Ալկասար դե լա Սենորիան կառուցվել է 15-րդ դարի վերջերին Կաստիլիայի պալատական Գուտիեր դե Կարդենասի (իսպ.՝ Gutierre de Cárdenas) կողմից։ Գուտիեր դե Կարդենասը եղել է առաջին քաղաքագլուխը, որը նոր էր վերադարձել Ռեյես Կաթոլիկոսից (իսպ.՝ Reyes Católicos)` դարձնելով այն սովորական բնակավայր։
Այնուամենայնիվ հնարավոր է, որ Ալտամիրայի պալատը կառուցված լինի 12-րդ կամ 13-րդ դարի մեկ այլ ալմոադական պարսպապատ քաղաքի պաշտպանողական կառույցի տեղում։
Այն հանդիսացել է Ալտամիրա գրաֆների սեփականությունը։


== Նկարագրություն ==
Ամրոցը ունի բազմանկյուն հատակագիծ։ Կառույցից առանձնանում է ամուր աշտարակը, որը ունի քառակուսի հատակագիծ ու ատամնավոր թագ։ Ամրոցի մնացած անկյուններում գտնվում են շրջանաձև հատակագծով աշտարակները, որոնք պաշտպանում են ամրոցի անկյունային հատվածները։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
http://www.costablanca.org/Eng/Descubre_la_Costa_Blanca/Ruta%20de%20los%20Castillos/Pages/Castillos/Palacio-de-Altamira-Elche.aspx
http://www.spain.info/es/que-quieres/arte/monumentos/alicante/palacio_de_altamira.html Archived 2016-07-13 at the Wayback Machine.
Պոլոզովո (այլ կիրառումներ)

Պոլոզովո, կարող է վերաբերել՝

Պոլոզովո - գյուղ Ռուսաստանի Պերմի երկրամասի Բոլշեսոսնովսկի շրջանի կազմում։
Պոլոզովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Սարսուի գավառակ

Սարսու, գավառակ Արևմտյան Հայաստանում, Վանի վիլայեթի Վանի գավառում։
Տարածքով համապատասխանում էր Տուրուբերան աշխարհի Աղիովիտ գավառին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տերեխի (այլ կիրառումներ)

Տերեխի, կարող է վերաբերել՝

Տերեխի - գյուղ Ուկրաինայի Վոլինի մարզի Լյուբոմլի շրջանում
Տերեխի - գյուղ Ռուսաստանի Սմոլենսկի մարզի Սմոլենսկի շրջանի կազմում
Գրիվենայա (Կրասնի Սուլինի շրջան)

Գրիվենայա (ռուս.՝ Гривенная), երկաթուղային կայարան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Տաբունշչի կովսկի գյուղական համայնքի կազմի մեջ։
Գուրգեն Ա Կյուրիկե

Գուրգեն Ա Կյուրիկե (անհայտ - անհայտ)՝ Լոռու թագավոր մոտ 970-991 թվականներին, Լոռու (Կյուրիկյան) թագավորության հիմնադիրը։ Աշոտ Գ Ողորմածի կրտսեր որդին։ Հայոց թագավորը նշանակել է Տաշիր-Ձորագետի՝ Դեբեդ և Աղստև գետերի ավազանների ու հարակից գավառների թագավոր։ 974 թվականին մասնակցել է Աշոտ Գ-ի գլխավորած զորահավաքին, որը կազմակերպվել էր բյուզանդական կայսր Հովհաննես Ա Չմշկիկի փոքր-ասիական արշավանքի կապակցությամբ, երբ սպառնալիք էր ստեղծվել Հայաստանի հարավային սահմանների համար։ Գուրգեն Կյուրիկեի օրոք ավարտվեց Սանահինի Ս. Աստվածածին և Հաղբատի Ս.Նշան եկեղեցիների շինարարությունը, որոնց կառուցումը ձեռնարկել էր իր մայրը՝ Խոսրովանույշ թագուհին՝ «Ի փրկություն Սմբատայ և Գուրգենայ» Կիրակոս Գանձակեցի, էջ 56 »։ Լինելով խիստ բարեպաշտ ու կրոնասեր անձնավորություն, նա այնուհետև կամավոր թողել է գահը և Սանահինում ութ տարի կրոնավորելով վախճանվել։ Հուղարկավորվել է Սանահինի Սուրբ Աստվածածին եկեղեցում» ։ Մեկ այլ տեղեկությամբ եղբոր՝ Անիի թագավոր Սմբատ Բ-ի մահվան տարում 989 թվականին մահացավ նաև Գուրգեն Ա-ն, Լոռու Կյուրիկյան թագավորության հիմնադիրն ու առաջին արքան։	Մարմինը տեղափոխվեց Սանահինի Ս. Աստվածածին եկեղեցու թագավորական դամբարան։ «Ս Աստվածածին եկեղեցու արևելյան պատի տակ, արտաքուստ գտնվում է միապաղաղ, եռանկյունաձև քարից շինած մի գերեզմանաքար, որի գեղեցկությունը, ձևը և վրան քանդակված կամարաձև խորանների հետքերը հուշում են, որ նշանավոր մարդու գերեզման պիտի լինի այստեղ ամփոփված։ Մոտենալով գերեզմանաքարին և շուրջն աճած խոտերն այս ու այն կողմ ցրելով՝ քարի երեսի մի անկյունում կարող ենք կարդալ հետևյալ տողերը. «Այս է հանգիստ Գուրգենայ որդոյ Աշոտոյ Ողորմածին»։ Ղ. Մովսիսյան. Լոռիի Կյուրիկյան թագավորների պատմություն, Վիեննա 1923 թվական։ Գուրգեն Ա-ն ունեցել է երկու որդի՝ Դավիթ ու Սմբատ։ Արիստակես Լաստիվերտցին հիշատակում է Գուրգենի մի դստերը առանց անուն, որն ամուսնացավ Դվինի ամիրա Ապուսուարինի հետ։ Գուրգեն Ա-ին հաջորդեց ավագ որդին՝ Դավիթ Անհողին, գահակից ունենալով կրտսեր եղբորը՝ Սմբատին։ Վերջինս ըստ էության քիչ է զբաղվել թագավորության կառավարման գործերով, այն ամբողջությամբ թողնելով եղբորը՝ Դավթին, որը դարձավ Կյուրիկյան տոհմի ամենանշանավոր գործիչը։


== Գրականություն ==
Ղ. Մովսիսյան. Լոռիի Կյուրիկյան թագավորներու պատմություն Վիեննա 1923 թ.


== Ծանոթագրություններ ==


== Արտաքին հղումներ ==
Հայկական թագավորություններ Archived 2014-02-02 at the Wayback Machine.
Եվրոպական գավաթ 1978–79

Եվրոպական գավաթ 1978–79 Եվրոպական գավաթի 24-րդ մրցաշրջանն էր, որում հաղթեց Նոթինգհեմ Ֆորեստը՝ եզրափակչում պարտության մատնելով Մալմյոին 1–0 հաշվով։
Եզրափակիչը կայացավ Մյունխենի Օլիմպիական մարզադաշտում 1979 թվականի մայիսի 30-ին, խաղը դիտում էին 57 500 հանդիսական։
Գործող չեմպիոն Լիվերպուլը դուրս մնաց պայքարից առաջին տուրում։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1978–79 Եվրոպական գավաթ - արդյունքներ (արխիվ)
Բոլոր գոլ խփողները 1978–79 Եվրոպական գավաթի մրցաշարում (բացառությամբ նախնական շրջանը) protocols UEFA
Տրիպոլիտանիա

Տրիպոլիտանիա (հուն՝, τρι, բարդ բառերում՝ երեք և Λόλις-քաղաք), պատմական մարզ Լիբիայում։ Մ․ թ․ ա․ I հազարամյակի 1-ին կեսին առափնյա գոտում հիմնվել է փյունիկեցիների երեք գաղութ, որոնք մ․ թ․ ա․ 5-րդ դարից-10-րդ դարի սկզբին գտնվել են Կարթագենի, Նումիդիայի, Հռոմի, վանդալների, Բյուզանդիայի, Արաբական խալիֆայության, Իսպանիայի, Օսմանյան կայսրության տիրապետության տակ։ 1911-1912 թվականների իտալա-թուրքական պատերազմից հետո Տրիպոլիտանիաի տարածքի մի մասը, իսկ 1920-ական թվականների վերջին՝ ամբողջ տարածքը, գավթել են իտալական զորքերը։ 1939 թվականին իտալական իշխանությունները միացրել են Տրիպոլիտանիա, Կիրենաիկան և Ֆեցցանը, որոնք ստացել են Լիբիա անվանումը։ 1943 թվականին Տրիպոլիտանիաի տարածքը զավթել են անգլիական զորքերը։ 1951-1963 թվականներին անկախ Լիբիայի նահանգներից էր, 1963 թվականին որպես վարչական միավոր վերացվել է։
(488) Կրեուսա

(488) Կրեուսա (անգլ.՝ Kreusa), աստերոիդ աստերոիդների հիմնական գոտում։ Հայտնաբերվել է 1902 թվականի հունիսի 26-ին Մաքս Վոլֆի և Լուիջի Կարներաի կողմից Հայդելբերգում։
Միջին հեռավորությունը Արեգակից կազմում է 3,169094 ա. մ., առավելագույնը մոտենում է 2,6633 ա. մ. հեռավորության վրա և հեռանում 3,6749 ա. մ., իսկ Երկրի ուղեծրին Կրեուսա աստերոիդը նվազագույնը մոտենում է 1,7032 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2060,63 երկրային օրվա ընթացքում, իր ուղեծրով շարժվելով միջինում 0,174703 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,52° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(488) Կրեուսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկրի արտաքին միջուկ

Երկրի արտաքին միջուկ, հեղուկ շերտը ունի 2266 կիլոմետր հաստություն։ Այն կազմված է երկաթից և նիկելից։ Միջուկը գտնվում է երկրագնդի պինդ ներքին միջուկի վերևում և նրա վերին մանթիայից ներքև։ Նրա արտաքին սահմանը գտնվում է Երկրի մակերևույթից 2890 կմ ներքև։ Ներքին միջուկից արտաքին միջուկի անցումը գտնվում է Երկրի մակերևույթից մոտ 5150 կմ խորության վրա։
Արտաքին միջուկի ջերմաստիճանի միջակայքը արտաքին շրջաններում կազմում է 4400 °C-ից  մինչև ներքին միջուկից ոչ հեռու 6100 °C։ Արտաքին միջուկը բավարար ճնշման տակ չի գտնվում, որպեսզի պինդ լինի, ուստի հեղուկը, նույնիսկ եթե այն ներքին միջուկի նման կազմ ունի, մնում է հեղուկ։ Երկրի արտաքին միջուկում երբեմն հանդիպում են նաև ծծումբ և թթվածին։


== Նշանակություն ==

Արտաքին միջուկի հեղուկում գտնվող մրրկային հոսանքները, ենթադրվում է, որ ազդում են Երկրի մագնիսական դաշտի վրա։ Մագնիսական դաշտի միջին լարվածությունը երկրի ներքին միջուկում 25 Գաուս է, այն 50 անգամ ավելի ուժեղ է, քան մակերևույթի մագնիսական դաշտը։ Կյանքը Երկրի վրա առանց արտաքին միջուկի բոլորովին այլ կլիներ։ Արտաքին միջուկում հեղուկ մետաղների կոնվեկցիան ստեղծում է Երկրի մագնիսական դաշտը։ Այն տարածվում է Երկրից մի քանի հազար կիլոմետր հեռավորության վրա և մոլորակի շուրջ ստեղծում մի տեսակ պաշտպանիչ պղպջակ, որը պաշտպանում է նրան արեգակնային քամուց։ Առանց այդ դաշտի արեգակնային քամին կթափանցեր ուղիղ Երկրի մթնոլորտ, որը կհանգեցներ ջրի անկայունացման և բոլոր օվկիանոսների ոչնչացման։ Արդյունքում, Երկրի մթնոլորտը այնքան կտաքանար, որ մոլորակը գրեթե անկենդան կլիներ։ Գիտնականները գտնում են, որ նման իրավիճակ պատահել է Վեներայի հետ։


== Պատկերասրահ ==

		
		


== Տես նաև ==
Երկրաբանական կտրվածք


== Ծանոթագրություններ ==


== Արտաքին հղումներ ==
Earth’s Outer Core FRASER CAIN, MARCH 9, 2009
Աննա Ստեկսեն

Աննա Ստեկսեն (շվեդերեն՝ Anna Magdalena Stecksén, մայիսի 27, 1870(1870-05-27), Ադոլֆ Ֆրեդրիկ, Ստոկհոլմ, Ստոկհոլմի լեն, Շվեդիա - հոկտեմբերի 15, 1904(1904-10-15), Ստոկհոլմ), շվեդ բժիշկ, առաջին շվեդուհին, որը դոկտորական դիսերտացիա է պաշտպանել բժշկության ոլորտում։


== Կենսագրություն ==
Աննա Ստեկսենը ծնվել է 1870 թվականին Ստոկհոլմում։ Նրա ծնողները եղել են զինվորական սպաներ Յուհան Ստեկսենը և Մագդալենա Կրիստինա Յերտմանը։ Նրա պապը լեզվաբան Յունաս Ստեկսենն էր։ Նա ունեցել է նաև քույր՝ Խեդա Յուհաննա Կրիստինա Ստեկսենը։ 
Հոր պնդմամբ Աննան բարձրագույն կրթություն է ստացել։ 1889 թվականին ավարտել է Ստոկհոլմի աղջիկների ճեմարանը, հետագայում սովորել է Ուփսալայի համալսարանում, 1890 թվականին ստացել է բակալավրի աստիճան Կարոլինյան ինստիտուտում, որտեղ սովորել է պաթոլոգիա։ Համալսարանը նա ավարտել է 1893 թվականին և 1897 թվականին ստացել է բժշկական լիցենզիա, 1898-1899 թվականներին սովորել է Տյուբինգենում և Փարիզում։ 1900 թվականին Աննան պաշտպանել է դոկտորական ատենախոսությունը՝ նվիրված քաղցկեղային ուռուցքների առաջացման համար Saccharomyces cerevisiae խմորասնկերի ազդեցության ուսումնասիրությանը։ Նրա հետազոտությունը միանշանակ արդյունքի չի հանգեցրել, բայց այն բավականին հետաքրքիր է եղել, և Աննան դարձել է առաջին շվեդ կինը՝ բժշկագիտության դոկտորի աստիճանով։
Ավելի ուշ նա շարունակել է ուսումնասիրել պաթոլոգիա, հրապարակել է հոդվածներ մալարիայի և բակտերիոլոգիայի վերաբերյալ, ուսումնասիրել է խմորիչը կիրառումը որպես դեղամիջոց, գրել է հերձման տեխնիկայի մասին ձեռնարկ և դասախոսել է Շվեդիայի բժշկական ասոցիացիայի համար։ Նա նաև դասավանդել է առողջապահություն և հիգիենա Ստոկհոլմի աղջիկների դպրոցներում։ 1902 թվականին նա Ֆինլանդիա մեկնելու համար դրամաշնորհ է ստացել, սակայն վարակիչ հիվանդության պատճառով ստիպված է եղել հրաժարվել Կարոլինյան ինստիտուտում տեղից, հոր ու քրոջ հետ մեկնել Սադերտելյե։ Նա այդպես էլ չի ապաքինվել վարակից և 1904 թվականին մահացել է։ Թաղվել է Ստոկհոլմում։ Աննա Ստոկսենը ամուսնացած չի եղել։


== Ծանոթագրություններ ==


== Արտաքին հղումներ ==
https://skbl.se/sv/artikel/AnnaStecksen
https://sok.riksarkivet.se/Sbl/Presentation.aspx?id=20041
Նիկոլայ Տրուսևիչ

Նիկոլայ Ալեքսանդրովիչ Տրուսևիչ (ռուս.՝ Николай Александрович Трусевич, նոյեմբերի 22, 1909(1909-11-22), Օդեսա, Խերսոնի նահանգ, Ռուսական կայսրություն - փետրվարի 24, 1943(1943-02-24), Կիև, Ուկրաինական ԽՍՀ, ԽՍՀՄ), խորհրդային ֆուտբոլիստ, դարպասապահ, հանդես է եկել Օդեսայի «Պիշչևիկ» և «Դինամո», ավելի ուշ՝ Կիևի «Դինամո» ակումբներում։
Մասնակցել է օկուպացված Կիևում 1942 թվականին (հունիսի 7-ից մինչև օգոստոսի 16-ը) անցկացված խաղերին Կիևի «Դինամո» և «Լոկոմոտիվ» ակումբների խաղացողներից հավաքված «Ստարտ» թիմի կազմում։


== Կենսագրություն ==
ԽՍՀՄ առաջնություններում Նիկոլայ Տրուսևիչը մասնակցել է 65 հանդիպման, 1941 թվականին՝ 8 խաղի։ Երկու անգամ դարձել է ԽՍՀՄ առաջնության մրցանակակիր (1936 թվականի գարուն, 1937)։ 1936 թվականին մասնակցել է Թուրքիայի ակումբների հավաքականի դեմ հետ հաղթական խաղին, 1935 թվականին՝ Ուկրաինայի հավաքականի հաղթական խաղին ընդդեմ «Ռեդ Սթարի» (Փարիզ, Ֆրանսիա), 1937 թվականին՝ Բասկոնիայի հավաքականի դեմ խաղին։ 1935 թվականին «Ուկրաինայի տարվա ֆուտբոլիստ» հարցման արդյունքներով զբաղեցրել է երրորդ տեղը։
Նիկոլայ Տրուսևիչը գնդակահարվել է 1943 թվականի փետրվարի 24-ին Սիրեցի համակենտրոնացման ճամբարում «Դինամոյի» այլ ֆուտբոլիստների՝ Իվան Կուզմենկոյի և Ալեքսեյ Կլիմենկոյի հետ։
Ընդգրկվել է 20-րդ դարի Օդեսայի լավագույն ֆուտբոլիստների թվում։
Ի հիշատակ Նիկոլայ Տրուսևիչի՝ 1966 թվականից ամեն տարի անցկացվում է Օդեսայի մարզային գավաթի խաղարկությունը։


== Գրականության մեջ ==
Պ. Սևերով, Ն. Խալեմսկի. «Վերջին մենամարտը» (ռուս.՝ «Последний поединок», 1959) - Նիկոլայ Ռուսևիչ։


== Կինեմատոգրաֆում ==
Երրորդ խաղակես (ֆիլմ, 1962) - դերակատար՝ Գենադի Յուխտին
Մրցախաղ (ֆիլմ, 2012) - դերակատար՝ Սերգեյ Բեզռուկով


== Տես. նաև ==
Մահվան մրցախաղ


== Ծանոթագրություններ ==


== Արտաքին հղումներ ==
Նիկոլայ Տրուսևիչի էջը «Junik.lv» կայքում Archived 2020-08-03 at the Wayback Machine.
Լուսենա դել Պուերտո (քաղաք)

Լուսենա դել Պուերտո (իսպ.՝ Lucena del Puerto)), քաղաք և համայնք Իսպանիայում, մտնում է Ուելվա պրովինցիայի կազմում, Անդալուզիա ինքնավար մարզ։ Համայնքը գտնվում է Էլ-Կոնդադո գավառի կազմում։ Տարածքը 69 քկմ։ Բնակչությունը 2659 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 24 կմ հեռավորություն։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2017-08-25 at the Wayback Machine.
Lucena del Puerto
Եժի Անջեևսկի

Եժի Անջեևսկի (լեհ.՝ Jerzy Andrzejewski, օգոստոսի 19, 1909(1909-08-19)[…], Վարշավա, Ռուսական կայսրություն - ապրիլի 19, 1983(1983-04-19) կամ ապրիլի 20, 1983(1983-04-20), Վարշավա, Լեհաստանի Ժողովրդական Հանրապետություն), լեհ արձակագիր, սցենարիստ։ Նրա ստեղծագործությունների հիմնական թեման կյանքի իրական հոգևոր արժեքների որոնումն է։ Նրա մի քանի վեպեր և վիպակներ էկրանավորվել են։


== Կենսագրություն ==
Առաջին խոշոր ստեղծագործությունը «Սրտի համերաշխություն» (1938) վիպակն է, որը գրել է կաթոլիկականության բարոյականության ազդեցությամբ։ 1945 թվականին Չեսլավ Միլոշի հետ աշխատել է Վլադիսլավ Շպիլմանի մասին սցենարի վրա, որը գրաքննության կողմից ձևափոխվում է, և Միլոշն իր անունը որպես սցենարիստ հանում է։ Գրողների ճանապարհները բաժանվում են, հետագայում Միլոշը Անջեևսկուն իր «Ստրկացված բանականություն» (1953) տրակտատում ներկայացնում է Ալֆա-բարոյախոսի նկարագրով։ 1950-ական թվականներին Լեհաստանի միացյալ աշխատավորների կուսակցության շարքերը։ Զբաղեցնում է ղեկավար պաշտոններ Լեհաստանի գրողների միությունում։
«Մոխիր և ալմաստ» (1948) վեպում նկարագրում է Լեհաստանում խորհրդային իշխանության առաջին տարիների դասային պայքարի էթիկայի խնդիրները։ «Խավարը ծածկում է երկիրը» (1957), որը գրվել է Ստալին մահից անմիջապես հետո, և «Դրախտի դարպասներ» (1960) պատմական ստեղծագործություններում հումանիստական ոգով բարձրացնում է մարդկային գոյության խնդիրներ։ «Idzie skacząc po górach» (1963) վեպը ժամանակի բուրժուական արվեստի պարոդիան է։
1955-1961 թվականներին եղել է «Syrena» կինոստուդիայի գրական ղեկավարը։ 1960-ական թվականներին ընդդիմադիր էր պաշտոնական քաղաքականությանն ու գաղափարաբանությանը։ Կյանքի վերջին տարիներին աշխատակցել է Աշխատավորների պաշտպանության կոմիտեին, ակտիվ կողմնակից է եղել «Solidarność» շարժմանը։


== Եժի Անջեևսկին հայերեն ==
Մոխիր և ալմաստ (վեպ), Ե., Սովետական գրող, 1988, 342 էջ։ Թարգմ.՝ Վարդգես Բաբայան։


== Ծանոթագրություններ ==
Խարույկ

Խարույկ, վառվող կամ վառելու համար պատրաստվող փայտերի՝ տարբեր տեսակի վառելիքի կույտ։ Սովորաբար իրականացվում է բացօթյա տարածքում և վերահսկվում մարդկանց կողմից։
Խարույկը նաև օգտագործում են օգտակար նպատակների՝ լուսավորման, տաքացման, խոհարարության, աղբի ոչնչացման, ազդանշանային, կողմնորոշման, վայրի կենդաննիներին վախեցնելու համար։
Խարույկի հիմնական բաղադրիչներն են այրվող նյութերը, ածխածինը, ծուխը, բոցը և ածխափոշին։ Խարույկի այրման արագությունն ու ծխի խտությունը կախված են այրվող նյութի որակից և քանակից, եղանակից և տեղանքից, քամու ուղղությունից։
Խարույկը հաճախ եղել և շարունակում է մնալ տոնական արարակարգ։ Հայոց եկեղեցու տոներից մեկի՝ Տյառնընդառաջի  հիմնական ծեսը խարույկ վառելն է և այդ խարույկի շուրջ տոնակատարությունն անցկացնելը։ Նախկինում խարույկի վառելանյութ հանդիսացել է ցորենի հասկերը, որի ժամանակ գուշակություններ են արել։
Խարույկից առաջացած կրակի բոցը, ջերմային ճառագայթումը, գազերը, ծուխը, ածխափոշին մարդու վրա կարող է բացասական ազդեցություն թողնել։ Խարույկ վառելու ժամանակ պետք է խուսափել կրակի տարածումից, որի համար շրջակա տարածքը 1,5-2,0 մետր շառավղով անհրաժեշտ է մաքրել դյուրավառ չոր տերևներից ու թփուտներից։ Անհրաժեշտ է նկատի ունենալ նաև այն, որ բոցը կարող են բարձրանալ 2-5 մետր և վնասել ու այրել ծառերի տերևներն ու չոր ճյուղերը։ Խարույկի բոցի ու կայծերի տարածումն առավել արագ ու մեծ կարող է լինել քամու առկայության դեպքում։


== Գրականությունում ==


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Dancing May Day Through History
Night Through History
Մուխրանիներ

Բագրատիոնի-Մուխրանիներ (վրաց.՝ მუხრანბატონები), վրաց ազնվականական տոհմ, Բագրատիոնիների ճյուղ։ 16-րդ դարում արքայորդի Բագրատը ժառանգություն է ստանում Քարթլիի թագավորության կենտրոնական հատվածում գտնվող Մուխրանի երկրամասը։ Այդ ժամանակից ի վեր ազնվական ընտանիքը հայտնի դարձավ Մուխրան-Բատոնի անվանումով։
Բագրատիոնի-Մուխրանիների թագավորական ընտանիքի ղեկավարը միջնադարյան ժամանակաշրջանում հայտնի էր «բատոն» անվանումով։
Մուխրանիների ազնվականական տոհմի ավագ ճյուղն այժմ հանգած է։ Վերջիններս գոյություն են ունեցել Քարթլիի թագավորության հինգ արքաների կառավարման տարիներին՝ 1658-1724 թվականների միջև ընկած ժամանակահատվածում։ Նրանց հետնորդները տեղափոխվել են Ռուսական կայսրություն և ստացել «վրաց իշխանի» կամ  «բագրատիոնի իշխանի» տիտղոս։
1957 թվականից Բագրատիոնի-Մուխրանիները իրենց համարում էին Վրաստանի գլխավոր թագավորական տոհմը։ Դա պայմանավորված էր նրանով, որ Մուխրանիները համարվում էին Բագրատիոնիների գլխավոր հետնորդը։ Ներկայումս Մուխրանիների բատոնը Գեորգի Բագրատիոնի-Մուխրանելին է, ով իր գործունեությունը ծավալում է Իսպանիայում։


== Տե՛ս նաև ==
Վրաց Բագրատիոնիների թագավորություն


== Ծանոթագրություններ ==
Սերգեյ Կարապետյան (ճարտարապետ)

Անվան այլ կիրառումների համար տե՛ս՝ Սերգեյ Կարապետյան (այլ կիրառումներ)Սերգեյ Վարդանի Կարապետյան (սեպտեմբերի 2, 1930(1930-09-02), Թիֆլիս, ԽՍՀՄ - նոյեմբերի 4, 2003(2003-11-04), Երևան, Հայաստան), հայ ճարտարապետ։ Ճարտարապետության դոկտոր (1993), պրոֆեսոր (1992)։ ՀՃԱ ակադեմիկոս։


== Կենսագրություն ==
1957 թվականին ավարտել է Երևանի պոլիտեխնիկական ինստիտուտը։ 1962 թվականից աշխատել է նույն ինստիտուտում, 1998 թվականից՝ ԵՊՃՇՀ-ի ԳՀ բաժնի վարիչ։ 1973-1976 թվականներին Հնդկաստանում եղել է ՄԱԿ-ի փորձագետ, ՅՈՒՆԵՍԿՕ-ի նախագծի ղեկավար։
Նախագծել է Վարդենիկի, Շինուհայրի, Շամբի, Վարդաշենի, Կարմրաշենի, Ծովինարի և այլ ավանների հատակագծերը, ջրատեխնիկական մի շարք կառույցներ Հրազդան գետի վրա, Երևանում՝ ԵՊԻ գլխավոր մասնաշենքը, Հնդկաստանում՝ «Ջեյն» կաստայի հուշադարպասը։
Աշխատությունները վերաբերում են ժողովրդագրական փոփոխությունների հաշվառմամբ միկրոշրջանների նախագծմանն ու կառուցապատմանը, պատի շարվածքի նոր համակարգերի խնդիրներին։ Տիպային բնակելի տների մանրակերտներով մասնակցել է միջազգային ցուցահանդեսների։
Հեղինակ է ռուս-հայերեն-անգլերեն ճարտարապետա-շինարարական տերմինների բառարանի (1991)։


== Երկեր ==
Զարգացող երկրների զանգվածային բնակելի տների ճարտարապետության պրոբլեմները, Ե., 1998:


== Ծանոթագրություններ ==
Միխայլովկա (գյուղ, Ալեքսանդրիայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Միխայլովկա գյուղում բնակվում էր 321 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարոե Իբրաևո

Ստարոե Իբրաևո (ռուս.՝ Старое Ибраево, բաշկիրերեն՝ Иҫке Ибрай), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 288 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օրանկաչի

Օրանկաչի, գյուղ Արևմտյան Հայաստանում, Վանի վիլայեթի Արծկեի գավառակում։


== Բնակչություն ==
1909 թվականին ուներ 10 տուն՝ 56 հայ բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(4694) Ֆեստու

(4694) Ֆեստու (անգլ.՝ Festou), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 14-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,718714 ա. մ., առավելագույնը մոտենում է 2,2046 ա. մ. հեռավորության վրա և հեռանում 3,2328 ա. մ.։ Արեգակի շուրջ մեկ ամբողջական պտույտ է կատարում 1637,36 երկրային օրվա ընթացքում, իր ուղեծրով շարժվելով միջինում 0,219866 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4694) Ֆեստու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(7731) 1978 UV

(7731) 1978 UV, աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 28-ին Հենրի Ջիկլասի կողմից Անդերսոն Մեսայում։
Միջին հեռավորությունը Արեգակից կազմում է 2,66598 ա. մ., առավելագույնը մոտենում է 1,9617 ա. մ. հեռավորության վրա և հեռանում 3,3702 ա. մ.։ Արեգակի շուրջ մեկ ամբողջական պտույտ է կատարում 1589,95 երկրային օրվա ընթացքում, իր ուղեծրով շարժվելով միջինում 0,226422 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7731) 1978 UV աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամենատաք երկիրը (ֆիլմ)

Ամենատաք երկիրը, 1982 թվականին նկարահանված հայկական ֆիլմ։


== Սյուժե ==
Ֆիլմի հիմքում ընկած է լիրիկական մի պատմություն այն մասին, թե ինչպես են ընտանեկան պարզ թվացող հարաբերությունների միջոցով փոխանցվում տոհմիկ ավանդույթները։


== Դերերում ==
Լևոն պապ – Կարեն Ջանիբեկյան
Անդրանիկ – Վահագն Իսկուդարյան
Գևորգ – Արայիկ Իսահակյան
Նվարդ – Հ. Հակոբյան։


== Տես նաև ==
Հայկական ֆիլմերի ցանկ


== Ծանոթագրություններ ==


== Արտաքին հղումներ ==
Ֆիլմը kino-teatr.ru կայքում (ռուս.)
Գուշակությունների գիրք

Իրք Բիթիգ (հին թյուրք.՝ 𐰃𐰺𐰴 𐰋𐰃𐱅𐰃𐰏‎‎
), թարգ.՝ Գուշակությունների գիրք, 9-րդ դարի ձեռագիր, գրված հին թյուրքերենով հին թյուրքական ռունական գրերի (որոնք հայտնի են նաև որպես Օրխոնյան գրեր) օգտագործմամբ։ Հայտնաբերվել է 1908 թվականին Չինաստանի Դունհուան համայնքի տարածքում գտնվող Մոգաո քարանձավների «քարանձավային գրադարանում» հունգարացի ճանապարհորդ և ազգագրագետ Մարկ Աուրել Սթեյնի կողմից։ Այժմ գիրքը պահպանվում է Լոնդոնի Բրիտանական գրադարանում։ Գուշակությունների գիրքը հին թյուրքական գրով գրված միակ հայտնի ամբողջական գրավոր տեքստն է։ Բացի այդ Գուշակությունների գիրքը վաղ թյուրքական առասպելաբանության կարևորագույն աղբյուրներից է։


== Բրիտանական գրադարանի ձեռագիր ==
Գուշակությունների գրքի միակ պահպանված տարբերակը՝ Դունհուանի քարանձավային գրադարանի ձեռագիրքն է, որն այժմ պահպանվում է Բրիտանական գրադարանում (Or.8212/161 դարակաշար)։


== Արտաքին հղումներ ==
Irk Bitig manuscript at the International Dunhuang Project(չաշխատող հղում)
Transliteration with German glosses and parallel English translation
Runic font text with parallel transliteration and translation


== Գրականություն ==
Baldick Julian (2000)։ Animal and Shaman: Ancient Religions of Central Asia։ London: I.B.Tauris։ ISBN 978-1-86064-431-3 
Bayat Fuzuli (2006)։ «Irk Bitig Metninin Poetik Yapısı» [The Poetic Structure of Irk Bitig]։ Türkiyat Araştırmaları (Turkish) (4): 39–65։ ISSN 1305-5992 
Clauson Gerard (1961)։ «Notes on the Irk Bitig»։ Ural-Altaische Jahrbücher 33: 218–225։ ISSN 0042-0786 
Clauson Gerard (1962)։ Turkish and Mongolian Studies։ Prize Publication Fund, Royal Asiatic Society 20 (London: Luzac)։ ISBN 978-90-04-04427-2 
V.M. Nadelyaev (В.М. Наделяев), D.M. Nasilov (Д.М. Насилов), E.R. Tenishev (Э.Р. Тенишев), A.M. Shcherbak (А.М. Щербак) (1969)։  Древнетюрксий словарь [Dictionary of Old Turkic] (Russian)։ Lenigrad: Nauka 
Tekin Talat (1993)։ Irk bitig (the book of omens)։ Wiesbaden: Otto Harrassowitz։ ISBN 978-3-447-03426-5 


== Ծանոթագրություններ ==
Մեղրաձորի ոսկու հանքավայր

Մեղրաձորի ոսկու հանքավայր, հանքավայր Հայաստանի Կոտայքի մարզում, Մարմարիկ գետի միջին ավազանում, արդյունաբերական պաշարները հիմնականում գետի ձախ ափին են։ Երկրաբանական կառուցվածքում մասնակցում են ստորին պալեոզոյան թերթաքարեր և միջին էոցենի հրաբխանստվածքային առաջացումներ։ Հայտնաբերված շուրջ 30 քվարց-ոսկեհանքային երակներն ու երակային գոտիներն ունեն հյուսիսարևելյան տարածում։ Հանքանյութը կազմված է հիմնականում պիրիտ, խալկոպիրիտ, սֆալերիտ, գալենիտ, թելուրիդներ միներալներից, բնածին ոսկուց, արծաթից և մի շարք սուլֆիդներից։ Հանքանյութի պաշարները մոտ 600 հզ․ տ են (ոսկու միջին պարունակությունը՝ 13 գ/տ)։
Վալերի Բրյուսովին

«Վալերի Բրյուսովին», Հովհաննես Թումանյանի բանաստեղծություններից՝ հավանաբար գրված 1916 թվականին։


== Պատմություն ==
Այս բանաստեղծությունը Հովհաննես Թումանյանը հավանաբար գրել է 1916 թվականի հունվարի 12-ից 24-ն ընկած ժամանակահատվածում, երբ Վալերի Բրյուսովը այցելել է Վրաստանի մայրաքաղաք Թիֆլիս, իսկ հետո նաև Երևան ու այնտեղ դասախոսություններ կարդացել հայ բանաստեղծության մասին։ Հենց դրանից ոգեշնչված էլ Թումանյանը գրել է այս բանաստեղծությունը։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 74) պահվում է մեկ ինքնագիր։
Առաջին անգամ տպագրվել է 1940 թվականին «Գրական թերթ» պարբերականում (№ 18), ապա 1940-1959 թվականնեիրն Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 526)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ծանոթագրություններ ==
Էլյա Ղամբարյան

Էլյա Ռուբենի Ղամբարյան (1910, Երևան, Կովկասի փոխարքայություն, Ռուսական կայսրություն), հայ նկարիչ` կիրառական արվեստի գծով։


== Կենսագրություն ==
1929 թվականին  ավարտել է Երևանի Գեղարդ տեխնիկումի գորգի բաժինը, 1934 թվականին` Մոսկվայի տեքստիլ ինստիտուտը։ 1934 թվականից մասնակցել է ցուցահանդեսների։ 1947 թվականին անհատական ցուցահանդես է ունեցել Լենինգրադում։ Գլխավոր գործերից են՝ դեկորատիվ գործվածքներ, գլխաշորեր, նախշանկարներ՝ մանկական զգեստի, շրջազգեստի համար։ Ապրել և ստեղծագործել է Լենինգրադում։


== Ծանոթագրություններ ==
Սրբի աղբյուր

Սրբի աղբյուր, գտնվում է Հայաստանի Արագածոտնի մարզում՝ Ապարան քաղաքի կենտրոնում, ծովի մակարդակից 1870 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բունկուցյան

Բունկուցյան, հայկական ազգանուն։


== Ազգանունը կրողներ ==
Վրթանես Բունկուցյան (1888-1946), բանասեր։


== Ծանոթագրություններ ==
Մուբահ

Մուբահ (արաբ․՝ مباح‎‎), շարիաթում թույլատրելի գործողությունների մաս, որոնց իրականացումը չի նախատեսված, բայց նաև չի արգելվում։ Լավ նպատակներով կատարված մուբահը դառնում է աստվածահաճո արարք (հալալ), իսկ վատ նպատակովը՝ մեղսալից։ Շարիաթի հինգ կանոնակարգերից մեկն է։


== Սահմանում ==
Մուբահը իրենից ներկայացնում է արարքների և գործողությունների կատեգորիա, որոնք շարիաթում դիտվում են որպես չեզոք, անհրաժեշտ և կարիք չունեն որևէ գնահատականի։ Մուբահի մասին հարցը մեկնաբանվում է իսլամական օրենքի (ֆիքհա) աքհամ բաժնում։ Այս կամ այն իրավական դպրոցից (մազհաբ) կախված՝  միևնույն արարքը կարող է մտնել մուբահի կատեգորիայի մեջ կամ հանվել այնտեղից։ Ժամանակակից իսլամադավան հասարակության մեջ մուբահի խնդիրների արդիականությունը կապված է հասարակական կյանքում և կենցաղում նոր երևույթների ընկալման կամ մերժման հետ։ Իսլամական հասարակության մեջ արտիստական և գեղարվեստական գործունեության, հատկապես գեղանկարչության և երաժշտության հետ կապված հարցերի շուրջ քննարկումները վաղուց են ընթանում։ Բացի այդ, շատ բարդ է սահմանել «շքեղության առարկաներ» կատեգորիան․ ներմուծված ապրանքներ, որոնց արտադրության մեջ օգտագործվել են արգելված մթերքներ (խոզի միս և այլն), հագնվելու եվրոպական ձևեր, ժամանցի ուղիներ և այլն։ Մուբահի հարցերը լուծելու համար մեծ նշանակություն ունի իսլամական իրավունքի ռացիոնալիստական աղբյուրների ներգրավումը (իսթիհսան, իսթիսլահ և այլն)։


== Մուբահի տեսակներ ==
Մուբահն իր մեջ ներառում է․

սննդի ընդունում, սնվել
քուն
կանանց՝ ոսկե և արծաթե զարդերի կրում
կարդալը և դաստիարակչական նշանակությամբ բանաստեղծությունների ընթերցումը
մարտական գործողությունների ժամանակ հակառակորդին ապատեղեկացնելը
ճշմարտացի խոսքերով զվարճալի պատմությունների պատմելը
երկու, երեք կամ չորս կանանց հետ ամուսնանալը
ապրանքի պահումը մինչև դրա գնի բարձրացումը
անշունչ առարկաների պատկերումը (ծաղիկներ, լեռներ և այլն)։


== Ծանոթագրություններ ==


== Գրականություն ==
Боголюбов А. С. Мубах // Իսլամ. հանրագիտարանային բառարան / отв. ред. С. М. Прозоров. — М.: Наука, 1991. — С. 167-168.


== Արտաքին հղումներ ==
«Մուբահ»։ mamont4.chat.ru։ Վերցված է 2014-01-06
Ֆրեսե դե Կորբիեռ

Ֆրեսե դե Կորբիեռ (ֆր.՝ Fraissé-des-Corbières), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 237 մարդ, բնակչության խտությունը` 12.41 մարդ/կմ²: Բնակավայրը զբաղեցնում է 19.1 կմ² տարածք:


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 50 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 146 աշխատունակ (15-64 տարեկան)  բնակիչ, որոնցից ակտիվ էին 99-ը, իսկ ոչ ակտիվները` 47: Ակտիվության ցուցանիշը կազմում է 67,8 %: 99 աշխատունակ մարդկանցից աշխատել է 84 անձ (57 տղամարդ և 27 կին): Գործազուրկ են եղել 15 անձ (3 տղամարդ և 12 կին): 47 անաշխատունակներից 4-ը եղել են աշակերտներ կամ ուսանողներ, 21-ը` թոշակառուներ, իսկ 22-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դանդուռ

Դանդուռ (Portuláca), դանդուռազգիների ընտանիքին պատկանող միամյա խոտաբույս։


== Նկարագրություն ==
Բույսն ունի մազարմատների խիտ ցանցով պատված առանցքային արմատ։ Արմատը կարմրավուն է։ Սերմերը սև են, մանր և փայլուն։
Դանդուռի ցողունները մերկ են, մսալի, գետնատարած, հիմքից ճյուղավոր։ Տերևները հերթադիր են, երկարավուն, բութ, հիմքում նեղացած, մսալի։ Ծաղիկները տերևանոթներում աճում են փնջերով։ Բաժակի մասերը մսալի են, բութ ողնուցով։ Պսակաթերթերը վառ դեղին են, կլորավուն, մոտավորապես 10 մմ երկարությամբ։ Ծաղկում է մայիս-սեպտեմբերին։ Օգտագործում են սննդի մեջ (աղցան, մարինադ ևն)։


== Քիմիական բաղադրություն ==
Պարունակում է նորադրենալին։ Տերևները պարունակում են վիտամիններ, ամբողջ բույսը՝ E վիտամին, իսկ արմատը՝ գլյուկոզիդներ, միկրոտարրեր։


== Բժշկության մեջ ==
Բժշկության մեջ օգտագործվել են դանդուռի վերգետնյա մասը և սերմերը։
Հայկական ավանդական բժշկության մեջ դանդուռն օգտագործել են սեռական թուլության (իմպոտետություն), արևահարության, մարսողական ուղիների ուռուցքների, միզուղիների բորբոքումների, լյարդի, սրտի և ստամոքսի բորբոքային հիվանդությունների, թոքաբորբերի, հազի, լուծի, ականջի բորբոքային ուռուցքների, գլխի թեփոտության և միզապարկի խոցերի բուժման համար։


== Տեսակներ ==
Դանդուռ սովորական
Դանդուռ խոշորածաղիկ (Portulaca grandiflora)


== Ծանոթագրություններ ==
Արտավազդ (լեռնագագաթ)

Անվան այլ կիրառումների համար տե՛ս՝ Արտավազդ (այլ կիրառումներ)Արտավազդ, Ուզունգյունեյ, Ուզունգյունի, լեռնագագաթ Կոտայքի մարզում, Թեղենյաց լեռներում, Արզական գյուղից 3,5 կմ հյուսիս–արևմուտք։ Բարձրությունը 2452 մ է։


== Ծանոթագրություններ ==
Յամովկա (Միլլերովսկի շրջան)

Յամովկա (ռուս.՝ Ямовка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Կարյերնայա


== Հղումներ ==
Յամովկա (խուտոր)
Գի Թերջանյան

Գի Թերջանյան (ֆր.՝ Guy Terjanian), ֆրանսահայ մաթեմատիկոս, որն աշխատել է հանրահաշվական թվերի տեսության վրա։ 


== Գործունեություն ==
Դոկտորի աստիճանն ստացել է Կլոդ Շևալիեի ղեկավարությամբ՝ 1966 թվականին (դոկտորական ատենախոսության թեման՝ «Մարմնի թվաբանական չափականություն»), և այդ ժամանակ հրապարակել է Էմիլ Արթինի ենթադրության սկզբնական ձևի հակաօրինակը, որը պատշաճ ձևափոխված նոր էր ապացուցվել որպես Էքս-Կոուշենի թեորեմ։
1977 թվականին Գի Թերջանյանն ապացուցել է, որ եթե p-ն կենտ պարզ թիվ է, և բնական x, y և z թվերը բավարարում են 
  
    
      
        
          x
          
            2
            p
          
        
        +
        
          y
          
            2
            p
          
        
        =
        
          z
          
            2
            p
          
        
      
    
    {\displaystyle x^{2p}+y^{2p}=z^{2p}}
   հավասարությանը, ապա 2p-ն պետք է բաժանվի x-ի կամ y-ի։


== Աշակերտներ ==
Գի Թերջանյանի անվանի աշակերտներից է Սաիդ էլ-Բաղդադին, որը 1993 թվականին դոկտորական աստիճանը Ֆրանսիայի Թուլուզ III Պոլ Սաբատիե համալսարանում ստացել է նրա ղեկավարությամբ։


== Աշխատություններ ==
Velká Fermatova věta (2002, դեկտեմբեր)
Arithmetical properties of wendt's determinant (2005, նոյեմբեր, Journal of Number Theory)
On Wolstenholme's theorem and its converse (2008, մարտ, Journal of Number Theory)


== Ծանոթագրություններ ==


== Արտաքին հղումներ ==
math.unicaen.fr article Topic: Arithmetic & geometry
DNCE

DNCE, ամերիկյան փոփ խումբ՝ հիմնված 2015 թվականին «Jonas Brothers» խմբի անդամ Ջո Ջոնասի կողմից։


== Պատմություն ==
«Jonas Brothers» խումբը գոյություն է ունեցել 7 տարի և 2013 թվականին՝ խմբի անկումից հետո, ոչ ոք չէր կարող մտածել, որ եղբայրներից որևէ մեկը (Նիք Ջոնաս, Քևին Ջոնաս, Ջո Ջոնաս) կկարողանա միայնակ երգել։ Սակայն խմբի նախկին անդամ Նիք Ջոնասը միակն էր, ում հաջողվեց հաջող երաժշտական կարիերա սկսել։
Ջոն փորձում էր դիջեյի աշխատանքը, ինչից հետո «DNCE» խմբի ապագա անդամներով որոշեցին հիմնել խումբը։


== Խմբի կազմ ==
Բասիստ/ստեղնաշարահար՝ Քոուլ Ուիթլ,
Կիթառահարուհի՝ ՋինՋու Լի,
Հարվածային գործիքներ նվագող՝ Ջեք Լոուլես,
Մենակատար՝ Ջո Ջոնաս։Լուոլես Ջոնաս եղբյարների ընկերն է և հաճախ է նրանց հետ մեկնել շրջագայություններ։ Արդեն այդ ժամանակ Ջոն և Ջեքը մտածել են խումբ ստեղծել։ ՋինՋու Լին ևս մի քանի տարի ճանաչել է Ջոնաս եղբայրներին։


== Արվեստ ==
2015 թվականի սեպտեմբերին «DNCE» խումբը սկսում է իր դեպի վերև «ընթացքը»։ Նույն ամսին խմբի անդամները թողարկում են իրենց առաջին «Cake by the Ocean» սինգլը և տեսահոլովակ նկարահանում։ Երգը հայտնվում է նրանց առաջին «SWAAY» ձայնասկավառակում, որը մեծ հաջողություններ է վայելում երաժշտական չարթերում։ «SWAAY» ձայնասկավառակը միանգամ դրական գնահատականներ է ստանում քննադատների կողմից։ «DNCE» խումբը 2015 թվականի վերջին համերգային շրջագայություն է անցկացնում և արդեն 2016 թվականին պլանավորում նոր ձայնասկավառակի թողարկումը։


== Սինգլներ ==


== Ծանոթագրություններ ==
32 ատամ ակումբ

«32 ատամ ակումբ», հայկական սթենդապ ժանրի հումորային հեռուստահաղորդում, որը ցուցադրվել է «Հայաստանի հանրային», «Նոր ալիք», «Շանթ» և «Արմենիա» հեռուստաընկերությամբ 2006-2013 թվականներին։ Առաջին անգամ եթեր է հեռարձակվել 2006 թվականի սեպտեմբերի 5-ին, երբ հումորիստներից ոմանք լքում են «32 ատամ» ակումբը, և այդտեղից դուրս եկած հումորիստներից ձևավորվում են նորաստեղծ «Վիտամին ակումբը»։ Ակումբի «ամենաերկարակյաց» անդամներն էին համարվում նախկին երեսուներկուսցիներ Կարեն Բաբաջանյանը, Վահագն Գրիգորյան, Արման Խաչատրյանը (Արմուշ), Գարիկ Պապոյանը, Արամ Սարգսյանը (Արամ MP3), Վաչե Թովմասյանը, Զառա Սահակյանը, Աշոտ Միքայելյան (Աշոտ Լյուդվիգովիչ), Արման Գևորգյանը, Մխիտար Ավետիսյանը (Էխո-Մխո), Արտակ Գասպարյանը (Խչո), Խաչատուր Օկսուզյանը, Կարեն Սահակյանը (Չարենց), Տիգրան Գևորգյանը (Տիկո), Ռաֆայել Երանոսյանը, Անդրանիկ Հարությունյանը, Արսեն Գրիգորյանը, Եվա Ղազարյանը, Խաչատուր Առաքելյանը, Վահե Խաչատրյանը, Տարոն Իսպիրյանը, Վահե Զիրոյանը, Յառա Սոլոմանյանը, Վան Գրիգորյանը, Վահե Հովհաննիսյանը, Նորայր Եղշատյանը, Արկադի Մխիթարյանը, Կարեն Պողոսյանը, Արփինե Գաբրիելյանը, Կարեն Մկրտչյանը, Գուրգեն Սարգսյանը, Արարատ Խառատյանը և Հովհաննես Հաջինյանը։
Նկարահանման հրապարակը գտնվել է Երևանում


== Արտաքին հղումներ ==
Պաշտոնական կայք Archived 2009-09-18 at the Wayback Machine.
1 TV the official site of Public Armenian Television Archived 2007-10-16 at the Wayback Machine.
[1] Archived 2009-02-24 at the Wayback Machine.
TV Archived 2011-07-21 at the Wayback Machine.
TV Archived 2013-05-25 at the Wayback Machine.
ատամ Archived 2013-07-15 at the Wayback Machine.
Waves

"Waves", ավստրալիացի երգահան Դին Լյուսիսի առաջին սինգլը։ Թողարկվել է 2016 թվականին՝ գլխավորելով երգչի դեբյուտային մինի ալբոմը՝ Same Kind of Different (2017):
2017 թվականին Stack Magazine-ին տված հարցազրույցում Լևիսը բացատրել է. «շատ մարդիկ մտածում են, որ երգը ընկերության մասին է, բայց երգն ավելի շատ կյանքի մասին է, թե ինչպես են անցնում տարիները և կյանքը՝ ընթանալով դառնում է ավելի անհետաքրքիր։ Մի քանի տարի առաջ ես Լոնդոնում էի, որտեղ ինձ հետ մի քանի հետաքրքիր դեպք պատահելուց հետո ես մտածեցի՝ «Ինչու՞, ես իմ կյանքը չեմ վայելում, այն ուղղակի հիասքանչ է»»։
Սինգլի ակուստիկ տարբերակը թողարկվել է 2017 թվականի փետրվարի 3-ին։
"Waves"-ը հայտնվել է Riverdale սերիալի 4-րդ եթերաշրջանի առաջին սերիայում, Suits սերիալի 10-րդ եթերաշրջանի 7-րդ սերիայում և Shadowhunters: The Mortal Instruments. սերիալի 12-րդ եթերաշրջանի երկրորդ սերիայում:


== Տեսահոլովակ ==
Սինգլի տեսահոլովակը նկարահանվել է 2016 թվականի հոկտեմբերի 20-ին, Միք Ջոնսի կողմից։


== Track listing ==


== Չարթեր ==


== Վկայականներ ==


== Թողարկման պատմություն ==


== Ծանոթագրություններ ==
Յոխուշդիբի

Յոխուշդիբի, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Արմինիա Բաբայան

Արմինիա Ավետիքի Բաբայան (Արմենուհի Բարբոնել-Բաբայան) (հունիսի 8, 1876(1876-06-08), Վիեննա, Ավստրո-Հունգարիա - ապրիլի 11, 1971(1971-04-11), Փարիզ, Փարիզի շրջան), հայ գեղանկարչուհի։
Ավետիք և Սոֆյա Բաբայանների դուստրը, Շուշանիկ և Մարգարիտ Բաբայանների քույրը։


== Կենսագրություն ==
Արմինիա Բաբայանը ծնվել է 1876 թվականին Վիեննայում` թիֆլիսաբնական բժիշկ, առողջաբան, մասնագիտական ձեռնարկների ու հանրամատչելի գրքերի հեղինակ Ավետիք Բաբայանի և մանկավարժ, հասարակական ու կրթական գործիչ, Թիֆլիսում առաջին հանրային ժողովրդական մանկապարտեզը բացած, Թիֆլիսի «Հայ բարեգործական ընկերության» նախագահ Սոֆյա Բաբայան-Բայանդուրյանի ընտանիքում։
Մասնագիտացել է Թիֆլիսում, Դրեզդենում, Փարիզի Ժյուլիան ակադեմիայում։
Ապրել և ստեղծագործել է Փարիզում։ Անդամակցել է ֆրանսիաբնակ հայ նկարիչներին, քանդակագործներին, ճարտարապետներին համախմբող
«Անի» (1926-1931), «Հայ ազատ արվեստագետներ» (1931-1939 թվականներ և 1945-1947 թվականներ) ստեղծագործական միավորումներին։


== Ստեղծագործություններ ==
Հեղինակ է դիմանկարների՝

«Լուի Լալուա», 1926
«Մանուել դե ֆալյա»
«Մարգարիտ Բաբայան»
«Արշակ Չոպանյան»
«Սոֆի Բաբայան»Բնանկարների՝

«Արևոտ փողոց»
«Հյուսիսային ծովափ»Գործերից պահվում են Հայաստանի ազգային պատկերասրահում («Արշակ Չոպանյան», «Սոֆի Բաբայան»)։


== Ցուցահանդեսներ ==
Անհատական ցուցահանդեսներ է ունեցել Փարիզում (1926,1928, 1929, 1931 թվականներ)։
1926 թվականի մայիսի 3-ին Փարիզի Սուրբ Գևորգ փողոցի վրա գտնվող "Comoedia" սրահում բացվել է Բաբայանի առաջին անհատական ցուցահանդեսը, որին հետևել են երեք անհատական նկարահանդեսներ 1928, 1929, 1931 թվականներին, Փարիզի "Alban", "Carmine" մասնավոր պատկերասրահներում։


== Աղբյուրներ ==
Եղիշե Մարտիկյան, Հայկական կերպարվեստի պատմություն, Գիրք Դ, Հայկական կերպարվեստն արտասահմանում, Ֆրանսիա, Երևան, 1987, էջ 154-160։


== Ծանոթագրություններ ==
Միրամբել (քաղաք)

Միրամբել (իսպ.՝ Mirambel), քաղաք և համայնք Իսպանիայում, մտնում է Տերուել պրովինցիայի կազմում (Արագոն)։
Համայնքը գտնվում է Սարագոսա գավառի կազմում։ Տարածքը՝ 45,42 կմ2։ Բնակչությունը՝ 125մարդ (ըստ 2007 թվականի մարդահամարի)։


== Պատկերասրահ ==

		
		
		


== Բնակչություն ==


== Ծանոթագրություններ ==
Գերե Սյուդ Ուե (կանտոն)

Գերե Սյուդ Ուե (ֆր.՝ Guéret-Sud-Ouest), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 5219 մարդ էր։Կանտոնի համարը 2327 է։ Գերե Սյուդ Ուե կանտոնում կա 5 կոմունա, որոնցից ամենամեծը Գերե Սյուդ Ուե կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գաուքյոնիգսհոֆեն

Գաուքյոնիգսհոֆեն  (գերմ.՝ Gaukönigshofen), քաղաք Գերմանիայի Բավարիա երկրամասում։ Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 2468 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 31,98 կմ²։ Պաշտոնական կոդ՝  09 6 79 134։


== Ծանոթագրություններ ==


== Արտաքին հղումներ ==
Պաշտոնական էջ
Նեա Էպիդավրոս

Նեա Էպիդավրոս (հուն․՝ Νέα Επίδαυρος), գյուղ Հունաստանի հարավ-արևելքում՝ Պելոպոնես թերակղզու վրա։ Վարչականորեն մտնում է Պելոպոնես պերիֆերիայի Արգոլիդա տարածաշրջանային միավորի կազմի մեջ։


== Աշխարհագրություն ==
Նեա Էպադիվրոս գյուղական բնակավայրը գտնվում է Բալկանյան թերակղզու վրա՝ Պելոպոնեսի արևելքում։ Տեղակայված է Արգոլիդա նոմոսի վարչական կենտրոն Նաֆպլիոնից 40 կմ դեպի արևելք։
Ծովի մակարդակից հարաբերական բարձրությունը կազմում է 50 մետր, հետևաբար՝ ռելիեֆը հիմնականում ցածրալեռնային է։


== Բնակչություն ==
Ըստ 2011 թվականի մարդահամարի տվյալների՝ Նեա Էպիդավրոսի բնակչությունը կազմում է 896 մարդ։ Հիմնական բնակիչները հույներն են, որոնք խոսում են հունարենով։
Բնակչությունը դավանում է հույն ուղղափառություն։ 1991 թվականից ի վեր բնակչությունը նվազման միտում ունի։


== Ծանոթագրություններ ==
Վատերմալ-Բուաֆոր

Վատերմաալ-Բոսֆոորդե (հոլ.՝ Watermaal-Bosvoorde, [ˈwaːtərmaːl ˈbɔsfoːrdə]) կամ Վատերմալ Բուաֆոր (ֆր.՝ Watermael-Boitsfort, [wɑteʁmɑl bwɑˈfɔʁ]), Բրյուսելի մայրաքաղաքային տարածաշրջանը ձևավորող 19 համայնքներից մեկը։
Վատերմաալ-Բոսֆոորդեն գտնվում է մայրաքաղաք Բրյուսելից 5 կմ հարավ-արևմուտք, համայնքի 60%-ը զբաղեցնում է Սուանյան անտառը։
Վատերմաալ-Բոսֆոորդեն Բրյուսելի առավել բարգավաճ համայնքներից մեկն է, նրա տարեկան միջին եկամուտի մեկ շնչի հաշվով ամենաբարձրն է Բրյուսելի մայրաքաղաքային տարածաշրջանում (15 541 եվրո (2015 թ.))։ Համայնքի բնակչությունը՝ 24.300 մարդ (2008 թ.)։


== Աշխարհագրություն ==
Համայնքը սահմանակցում է հետևյալ համայնքներին (ըստ ժամացույցի սլաքի)՝ Ուկկել, քաղաք Բրյուսել, Իքսել, Օդերգեմ և Ֆլամանդական Բրաբանտ նահանգի համայնքների հետ (Ֆլանդրիա)։


== Պատմություն ==

Երեք անտառային գյուղեր (Վատերմաալ, Բուաֆոր և Օդերգեմ) հարյուրամյակներ շարունակ ապրել են միասին։
1784 թվականին Ֆրանսիական հեղափոխության զինվորականները որոշեցին բաժանել Օդերգեմը, Վատերմաալը և Բուաֆորը 3 տարբեր համայնքների։
1811 թվականին, Նապոլեոնը կայսերական հրամանագրով որոշում է կրկին միավորել մեկ վարչական միավորի մեջ։ Բայց շուտով Օդերգերմը, թագավորական ակտով առանձնացվեց, որպեսզի չխաթարվի Վատերմաալ-Բոսֆոորդե զույգի կյանքը։


== Ծանոթագրություններ ==


== Արտաքին հղումներ ==
Համայնքի պաշտոնական կայք (ֆր.) և (նիդեր.)